# *ПРОЕКТ!*

# ЗАКОН

# ЗА ИЗМЕНЕНИЕ И ДОПЪЛНЕНИЕ НА

# ЗАКОНА ЗА РЕГИСТЪР БУЛСТАТ

(Обн. ДВ. бр.39 от 2005г., изм. бр.105 от 2005 г., бр.34 от 2006г., бр.42 от 2007г., бр.82 и 95 от 2009г., бр.28 от 2011г., бр.38 2012г., бр.15 от 2013г., бр.12 от 2015г.)

**§ 1.** В чл. 2, ал. 3 се добавя изречение второ и трето:

„За всяко, подлежащо на вписване в регистъра лице се води дело в електронна форма. В делото се прилагат заявленията, документите, удостоверяващи вписаните обстоятелства и други документи.“

**§ 2.** Чл. 3, ал. 1, т. 8 се изменя така:

„т. 8 Клоновете на лицата по т. 1, 5 и 7, както и поделенията на вписаните в търговския регистър търговци.“

**§ 3.** Чл. 5, ал. 4 се изменя така:

„(4)За субектите по чл. 2, ал. 2 кодът по БУЛСТАТ се удостоверява с карта за идентификация.“

**§ 4.** В чл. 6 се създава нова ал. 4 със следния текст:

„(4) Ако е посочен ЕИК по БУЛСТАТ, съдът, държавните органи, органите на местното самоуправление и местната администрация и лицата, на които е възложено упражняването на публична функция, организации, предоставящи обществени услуги, включително банките нямат право да изискват доказването на обстоятелства, вписани в Регистър БУЛСТАТ. Забраната се прилага и за възложителите по чл. 7 от Закона за обществените поръчки, които са извън тези, изброени в изречение първо.“

**§ 5.** В чл. 7, ал. 1 се извършват следните изменения и допълнения :

1./ Създава се нова т. 6:

„т.6 Основание за възникване.“

2./ т. 13 се отменя.

3./ точки 6, 7, 8, 9, 10, 11 и 12 стават т. 7, 8, 9, 10, 11, 12 и 13.

4/. точки 14 и 15 се изменят така :

а/ „т. 14 съдружник/съсобственик;

б/ т. 15 разпределение на собствеността“;

5/. т. 17 се отменя;

6/. т. 15 и 16 стават т. 16 и 17

**§ 6.** Чл. 9 се изменя така:

**1./** „(1) Вписване и заличаване се извършват въз основа на заявление по образец. Образците на заявления се утвърждават от изпълнителния директор на Агенцията по вписванията.

**2./** (2) Заявлението съдържа:

1. данни за заявителя;

2. данни за лицето, за което се иска вписване или заличаване;

3. обстоятелствата по чл. 7, подлежащи на вписване за съответното лице;

4. подпис на заявителя.

**3./** (3) Вписване и заличаване могат да се заявяват от лицето по чл. 3, съответно от негов законен представител, адвокат с изрично пълномощно, съставено съгласно изискванията на Закона за адвокатурата или пълномощник с изрично нотариално заверено пълномощно. При промяна в представителството, обстоятелствата се заявяват от новия представляващ.

**4./** (4) Към заявлението се прилага декларация, подписана от заявителя за истинността на заявените обстоятелства.

**5./** (5) Заявленията на хартиен носител се подават в което и да е териториално звено на агенцията по седалищата на окръжните съдилища.

**6./** (6) При приемане на заявлението се проверява самоличността на заявителя.“

**§ 7.**Чл. 10 се изменя така:

**1./** „(1) В регистър БУЛСТАТ се извършва служебно вписване на данни за лицата по чл. 3 по искане на Националния осигурителен институт или на орган по приходите. Искането трябва да бъде придружено с документ, удостоверяващ задължението за вписването на лицето в регистър БУЛСТАТ.

**2./** (2) Изпълнителният директор на Агенцията по вписванията или упълномощен от него служител на службата по регистрация уведомява писмено задължените лица по чл. 3 за извършеното служебно вписване.

**3./** (3) Управляващите, съответно представителите или изрично упълномощените лица на субектите по чл. 3, са длъжни да се явят в службата по регистрация в 7-дневен срок от получаване на уведомлението по ал. 2.

**4./** (4) В регистър БУЛСТАТ се извършва служебно вписване на обстоятелства за лицата по чл. 3, ал. 1, т. 1 - 8 и 10 въз основа на вписвания в други публични регистри след изтичането на едномесечен срок от задължението за представяне на документите по чл. 10.

**5./** (5) Изпълнителният директор на Агенцията по вписванията или упълномощен от него служител на службата по регистрация уведомява писмено лицата по чл. 3 за извършеното служебно вписване по ал. 4.

**6./** (6) Управляващите, съответно представляващите или изрично упълномощените лица на субектите по чл. 3, са длъжни да се явят в службата по регистрация в 7-дневен срок от получаване на уведомлението по ал. 5.

**7./** (7) В регистър БУЛСТАТ се извършва служебно вписване на закриването/заличаването на лицата по чл. 3, ал. 1, т. 1 - 8 при изтичане на срока им на съществуване или въз основа на вписвания в други публични регистри.

**8./** (8) Регистрацията на лицата по чл. 3, ал. 1, т. 9 - 11 се прекратява служебно при смърт на лицето.

**9./** (9) Служебното вписване е за сметка на вписаното лице освен в случаите по ал. 8.“

**§ 8.** Чл. 11 се изменя така:

**1./** „(1) Към заявлението по чл. 9, лицата по чл. 3, ал. 1, т. 1 - 8 и ал. 2 съобразно своя статут представят:

1. препис от съдебно решение или друг документ, както следва:

а) юридическите лица - акт за създаването им и акт, определящ лицето, което ги управлява и/или представлява;

б) търговските представителства на чуждестранни лица по чл. 24 от Закона за насърчаване на инвестициите - документ за регистрация в БТПП;

в) чуждестранните юридически лица по чл. 3, ал. 1, т. 5 - документ, удостоверяващ извършването на дейност на територията на Република България; легализиран документ, удостоверяващ възникването на чуждестранните юридически лица в съответната страна;

г) неперсонифицираните дружества по Закона за задълженията и договорите и осигурителните каси по чл. 8 от Кодекса за социално осигуряване - дружествения договор, съответно удостоверението за вписване в Националната агенция за приходите;

д) клоновете и поделенията по чл. 3, ал. 1, т. 8 - акт, удостоверяващ създаването им и определящ лицето, което ги управлява и/или представлява;

е) други лица извън посочените в букви "а" - "д", които са осигурители - документи за легитимация и/или доказващи извършването на определена дейност, когато такива се изискват от закона;

2. документ за платена държавна такса по тарифа, одобрена от Министерския съвет;

3. регистрационен въпросник и/или регистрационна справка за данните по чл. 7, ал. 1 и 4 - за субектите, вписвани в специалния регистър.

**2./** (2) Документите се представят в оригинал, заверен от заявителя препис или нотариално заверен препис.

**3./** (3) Когато за субектите по чл. 2, ал. 2 административният акт за създаването или промяната съдържа класифицирана информация, която не може да бъде предоставена на Агенцията по вписванията, данните се вписват въз основа на декларация от управляващия, съответно представителя или от изрично упълномощеното лице.“

**§ 9.** Чл. 12 се изменят така:

**1./** „(1) Заявлението се подава в 7-дневен срок от възникване на задължението за вписване на лицата по чл. 3. За съдебно регистрираните лица срокът започва да тече от получаването на съдебното решение.

**2./** (2) За лицата по чл. 3, ал. 1, т. 9 – 11, срокът по ал. 1 тече от започване на дейността, съответно от наемането на физически лица, закупуването на имота или промяната в обстоятелствата по чл. 7, ал. 2.

**3./** (3) В ал. 3 текста „чл. 25, ал. 3 и чл. 10“ се заменя с „чл. 11“.

**4./** (4) При всяка промяна на данните, лицето по чл. 3 е задължено в 7-дневен срок да заяви вписването им в регистъра.“

**§ 10.** Чл. 14 се изменя така:

**1./** „(1) Заявленията и исканията, подадени на хартиен носител, се въвеждат в информационната система чрез снемане на електронен образ от тях и приложените към тях документи.

**2./** (2) До доказване на противното се смята, че електронният документ, създаден по посочения в ал. 1 начин, е идентичен с документа, подаден на хартиен носител.

**3./** (3) Представените от заявителя писмени документи по ал. 1 се съхраняват от агенцията за срок 10 години, считано от датата на вписването или заличаването. След изтичане на 10-годишния срок за съхранение те могат да се унищожават, ако не подлежат на предаване в Националния архивен фонд. Редът и начинът за съхранение и унищожаване се определят от изпълнителния директор на агенцията.

**4./** (4) По документите, подадени на хартиен носител не се правят справки и не се издават удостоверения, освен в случаите на съдебен спор или при издаване на справки и удостоверения за субектите по чл. 2, ал. 2.

**5./** (5) Заявленията за субектите по чл. 2, ал. 2 се подават само на хартиен носител.“

**§ 11.** Чл. 15 се изменя така:

**1./** „(1) Агенцията осигурява възможност за приемане на документите по чл. 16, ал. 1 в електронна форма, при условията и по реда на Закона за електронния документ и електронния подпис.

**2./** (2) Когато се изисква подаването на документи с нотариална заверка, техният електронен образ се прилага към заявлението.“

**§ 12.** Чл. 16 се изменя така:

**1./** „(1) Заявленията и исканията за вписване и заличаване се разглеждат от служител по регистрацията по реда на постъпването им.

**2./** (2) Служителят по регистрацията се произнася по заявленията за вписване и за заличаване до края на следващия работен ден от постъпването им.

**3./** (3) Служителят по регистрацията проверява дали:

1. е подадено заявление за исканото вписване или заличаване при спазване на предвидените за това форма и ред;

2. заявеното обстоятелство подлежи на вписване и не е вписано;

3. заявлението изхожда от оправомощено лице;

4. към заявлението са приложени всички документи съгласно изискванията на закона;

5. е представена декларация по чл. 9, ал. 4;

6. е платена дължимата държавна такса.“

**§ 13.** Чл. 17 се изменя така:

**1./** (1) Служителят по регистрацията извършва в съответния срок вписване или заличаване на вписването, когато са налице предвидените в чл. 16 изисквания.

**2./** (2) Вписването и заличаването се извършват чрез последователно въвеждане на информация за съответното обстоятелство в регистъра.

**3./** (3) Когато към заявлението за вписване или заличаване не са приложени всички документи, които се изискват по закон, или когато не е платена дължимата държавна такса, служителят по регистрацията дава указания на заявителя за отстраняване на нередовността. Указанията се оповестяват по електронната партида на лицето по чл. 3, а когато е подадено заявление за регистрация - на електронната страница на агенцията, не по-късно от следващия работен ден от постъпването на заявлението в регистъра. Заявителят може да изпълни дадените указания и да представи съответните документи чрез заявление по образец. Служителят по регистрацията постановява отказ, ако тези указания не са изпълнени в срок от пет работни дни от даването им.

**4./** (4) При вписването в регистър БУЛСТАТ се извършва проверка за съответствие между данните в представените документи и в Националната база данни на регистър БУЛСТАТ и в други регистри и информационни системи, до които има достъп регистър БУЛСТАТ.

**5./** (5) За установени несъответствия при проверката с документите по чл. 11 и заявлението по чл. 9 се изготвя справка по образец, утвърден от изпълнителния директор на Агенцията по вписванията. Службите по регистрацията предоставят справката на органа, издал акта, и на управляващия, съответно представителя или изрично упълномощеното лице.

**§ 14.** Чл. 18 се изменя така:

**1./** „(1) Служителят по регистрацията постановява мотивиран отказ, когато не е налице някое от предвидените в чл. 16 изисквания. Отказът се връчва на заявителя незабавно след постановяването му.

**2./** (2) Когато заявителят е посочил в заявлението, че желае да бъде уведомяван по електронен път, отказът се изпраща на посочения от него електронен адрес. В този случай потвърждаване на получаването на отказа не се изисква.“

**§ 15.** Чл. 19 се изменя така:

**1./** „(1) Отказът да бъде извършено вписването подлежи на обжалване по административен ред пред изпълнителния директор на Агенция по вписванията. Отказът на изпълнителния директор подлежи на обжалване по реда на Административнопроцесуалния кодекс.

**2./** (2) В случай на обжалване, отказът от вписване и цялата окомплектована преписка се изпраща на компетентния орган. Ако отказът бъде отменен, вписването се извършва служебно, за което се уведомява заявителя.“

**§ 16.** Чл. 20 се изменя така:

**1./** „(1) При отказ за извършване на исканото вписване или заличаване, заявителят може да подаде ново заявление за вписване, съответно заличаване, на същото обстоятелство. Новото заявление се разглежда по реда на постъпването му.

**2./** (2) При подаване на новото заявление заявителят може да се ползва от представени вече документи, приложени към заявлението, по което е постановен отказ, като посочи номера на заявлението и вида на документите. В тези случаи заявителят представя и нова декларация по чл. 9, ал. 4.“

**§ 17.** Чл. 21 се изменя така:

**1./** „(1) Грешки и непълноти, допуснати при вписване или заличаване на обстоятелства, включително при несъответствие между данните, отразени в заявлението, и данните в приложенията към него, се отстраняват служебно или по искане на заинтересовано лице чрез ново вписване.

**2./** (2) При извършено вписване в регистър БУЛСТАТ на субект извън посочените в чл. 3 или при повторно вписване грешното или повторното вписване се заличава със заповед на изпълнителния директор на Агенцията по вписванията. В този случай Агенцията по вписванията публикува заличаването на вписването в регистър БУЛСТАТ в Интернет страницата на агенцията.“

**§ 18.** Чл.22-24 се отменят.

**§ 19.** В чл. 25, ал. 1 текста „чл. 23, ал. 1“ се заменя с „чл. 21, ал. 2“.

**§ 20.** В чл. 27, ал. 1 и ал. 2 се изменят така:

**1./** „(1) Окръжните съдилища предоставят безплатно по електронен път на службите по регистрация съдебните решения за образуване, промяна на обстоятелствата и заличаване на юридическите лица, които не са търговци.

**2./** (2) Съдебните решения по ал. 1 се предоставят на службите по регистрация в рамките на 1 работен ден.“

**§ 21.** В чл. 28, в ал. 1 и ал. 3 думите „службите по вписванията“ се заменят с думите „службите по регистрацията“.

**§ 22.** В чл. 29, ал. 2 се създава нова т. 6 със следното съдържание:

„ т. 6 регистъра на центровете за професионално обучение и центровете за информация и професионално ориентиране“.

Досегашната т. 6, става т. 7.“

**§ 23.** Чл. 32 се изменя така:

**1./** В чл. 32, ал. 1 думите „чл. 14, ал. 2“ се заменят с думите „чл. 17, ал. 5“.

**2./** Ал. 4 се изменя така:

(4) Службите по регистрацията предоставят на Националната агенция за приходите електронни копия от документите по чл. 11.

**3./** В ал. 5 и ал. 6 думите „службите по вписванията“ се заменят с думите „службите по регистрацията“.

**§ 24.** В чл. 33, ал. 4 думите „службите по вписванията“ се заменят с думите „службите по регистрацията“.

**§ 25.** Чл. 35 се отменя.

**§ 26.** Чл. 36 се изменя така:

**1./** (1) Всеки може да извършва справка за наличието или липсата на вписано обстоятелство в регистър БУЛСТАТ. Справките може да се извършват по:

1.името или ЕИК, съответно ЕГН на субектите по чл. 3;

2.фирмено дело/година/окръжен съд;

3.по всяко вписано обстоятелство, както и за свързаност на субектите.

**2./** (2) Всеки може да иска писмени справки за вписани обстоятелства по чл. 8, ал. 1 срещу заплащане на държавна такса, определена в Тарифата за държавните такси, събирани от Агенция по вписванията. Писмените справки се извършват по критерии, заявени писмено в Службата по регистрация при наличието на техническа възможност за това.

**3./** (3) Всеки може да иска издаването на удостоверение за вписани в Регистър БУЛСТАТ обстоятелства. Удостоверението съдържа извлечение от регистър БУЛСТАТ за вписаните обстоятелства. Удостоверения се издават и относно това, че за определен субект по чл. 3 определено обстоятелство не е вписано. Удостоверенията са официални документи.“

**§ 27.** Чл. 37 се изменя така:

1./ „(1) Агенция по вписванията осигурява безплатен достъп до публичната информация в регистър БУЛСТАТ, издава справки и удостоверения безплатно на съда, държавните органи, органите на местното самоуправление и местната администрация.“

2./ В ал. 2, създават се нови точки 1, 2:

1.публичната част на регистър БУЛСТАТ по Интернет;

2.справки в Националната база данни;

3./ Досегашните точки 2 и 3 стават т. 3 и 4

4./ Създава се нова ал. 3 :

„(3) Справките и удостоверенията се издават след писмено искане.“

**§ 28.** Чл. 46 се изменя така:

„За нарушение на чл. 6, ал. 4 виновните длъжностни лица се наказват с глоба от 100 до 500 лв.“

**§ 29.** Чл. 47 се отменя.

**§ 30.** В Чл. 48 думите „чл. 24, ал. 3 и 6“ се заменят с думите „чл. 10, ал. 3 и 6“.

ЗАКЛЮЧИТЕЛНА РАЗПОРЕДБA

**§ 31.** Законът влиза в сила от 01.01.2016 г.